Οργανισμός Πνευματικής Ιδιοκτησίας

Ο Οργανισμός Πνευματικής Ιδιοκτησίας (Ο.Π.Ι.) είναι νομικό πρόσωπο ιδιωτικού δικαίου (ΝΠΙΔ) και εργάζεται για την προώθηση της προστασίας των έργων που υπόκεινται σε καθεστώς Πνευματικής Ιδιοκτησίας καθώς και για την προστασία των δημιουργών των έργων αυτών. Ο Ο.Π.Ι. εποπτεύεται από το Υπουργείο Πολιτισμού και Τουρισμού και διοικείται από ένα Διοικητικό Συμβούλιο, το οποίο φροντίζει για την ορθή λειτουργία του οργανισμού.

 Βασικό σκοπό του Ο.Π.Ι. αποτελεί η προστασία των δημιουργών και των δικαιούχων Δικαιωμάτων Πνευματικής Ιδιοκτησίας, μέσω της διασφάλισης της ορθής και νόμιμης χρήση των δημιουργημάτων τους. Για την επίτευξη του συγκεκριμένου σκοπού, ο οργανισμός καλείται να παρέχει στο ευρύ κοινό σχετική πληροφόρηση, να επιβλέπει τους αρμόδιους για την προστασία της Πνευματικής Ιδιοκτησίας φορείς και το έργο τους, καθώς και να φροντίζει ώστε να εφαρμόζεται ο νόμος περί Πνευματικής Ιδιοκτησίας. Ο Ο.Π.Ι. εκπροσωπεί την Ελλάδα με τη συμμετοχή του σε ποικίλες διοργανώσεις και δραστηριότητες που λαμβάνουν χώρα σε εθνικό και διεθνές επίπεδο. Παράλληλα, διοργανώνει εκδηλώσεις, ημερίδες, συνέδρια και σεμινάρια, στα οποία προβάλλονται και εξετάζονται ζητήματα που άπτονται της Πνευματικής Ιδιοκτησίας, συμβάλλοντας στην πληροφόρηση όσων σχετίζονται άμεσα ή έμμεσα με το συγκεκριμένο χώρο. Στα πλαίσια των δραστηριοτήτων του Ο.Π.Ι. έγκειται η μέριμνα για την προστασία των δικαιωμάτων Πνευματικής Ιδιοκτησίας και η ενημέρωση των κατόχων και των δικαιούχων τους σε περίπτωση παραβίασης των συγκεκριμένων δικαιωμάτων. Επιπλέον, εποπτεύει τους οργανισμούς συλλογικής διαχείρισης και σε περίπτωση παράβασης του Νόμου περί Πνευματικής Ιδιοκτησίας έχει τη δυνατότητα εισήγησης άρσης της λειτουργίας κάποιου οργανισμού, στον Υπουργό Πολιτισμού και Τουρισμού. Μέσα από την επίσημη ιστοσελίδα του, ο Ο.Π.Ι. δίνει τη δυνατότητα στους χρήστες του, να αποστείλουν ηλεκτρονικά αιτήματα και καταγγελίες για θέματα της αρμοδιότητας του, με τη συμπλήρωση της σχετικής φόρμας. Το έργο του Διοικητικού Συμβουλίου υποστηρίζεται από τη δράση των Τμημάτων που έχουν συσταθεί, καθένα από τα οποία διαχειρίζεται συγκεκριμένες υποθέσεις του Ο.Π.Ι. και είναι τα εξής: Τμήμα Νομοθετικού Συντονισμού Οι αρμοδιότητες του τμήματος είναι οι εξής: Η μέριμνα για την εφαρμογή του Ν.2121/1993 και των συναφών διεθνών συμβάσεων. Η νομοπαρασκευαστική εργασία σε θέματα πνευματικής ιδιοκτησίας και συγγενικών δικαιωμάτων. Η εκπόνηση νομικών μελετών και η έκδοση σχετικών εντύπων. Η επεξεργασία νομικών υποθέσεων του ΟΠΙ. Η εκπροσώπηση της Ελλάδας στα όργανα της Ευρωπαϊκής Κοινότητας και σε Διεθνείς Οργανισμούς για θέματα πνευματικής ιδιοκτησίας και συγγενικών δικαιωμάτων.Τμήμα Πληροφόρησης και Οργάνωσης Σεμιναρίων Οι αρμοδιότητες του τμήματος είναι οι εξής: Η συγκέντρωση, ταξινόμηση και διατήρηση του υλικού τεκμηρίωσης. Η οργάνωση και λειτουργία βιβλιοθήκης. Η παροχή πληροφοριών για θέματα πνευματικής ιδιοκτησίας και συγγενικών δικαιωμάτων. Η διοργάνωση σχετικών σεμιναρίων για την επιμόρφωση και ενημέρωση δικαστών, δικηγόρων, διοικητικών υπαλλήλων, δημιουργών, δικαιούχων συγγενικών δικαιωμάτων, φοιτητών, σπουδαστών.Τμήμα Διοικητικού – Οικονομικού Οι αρμοδιότητες του τμήματος είναι οι εξής: Ο χειρισμός των θεμάτων προσωπικού του ΟΠΙ. Η διακίνηση της αλληλογραφίας, η δακτυλογράφηση και αναπαραγωγή εγγράφων και εντύπων. Η προετοιμασία του σχεδίου προϋπολογισμού, του ισολογισμού και του ετήσιου απολογισμού του ΟΠΙ. Η διαχείριση κάθε δαπάνης, η εκκαθάριση αποδοχών και γενικά αποζημιώσεων προσωπικού καθώς και η είσπραξη κάθε εσόδου. Η μέριμνα για την προμήθεια μηχανημάτων, υλικών, εφοδίων ή άλλων περιουσιακών στοιχείων και την εκτέλεση εργασιών. Η διαχείριση υλικού υπηρεσίας, η φύλαξη και η καθαριότητα του καταστήματος του Οργανισμού. Παγκόσμια Ημέρα Διανοητικής Ιδιοκτησίας Πνευματική ιδιοκτησία Οργανισμός Πνευματικής Ιδιοκτησίας Δημόσια Διαβούλευση του Οργανισμού Πνευματικής Ιδιοκτησίας Αρχειοθετήθηκε 2016-12-16 στο Wayback Machine. Επίσημη ιστοσελίδα του Ο.Π.Ι. Επίσημη ιστοσελίδα του Παγκόσμιου Οργανισμού Διανοητικής Ιδιοκτησίας Ιστολόγιο Ο.Π.Ι.